Ankora d.o.o., marketinška agencija

Temeljem odluke Uprave

raspisuje natječaj za sljedeća radna mjesta:

* direktor tvrtke (1 izvršitelj)
* direktor nabave i financija (1 izvršitelj)
* referent u odjelu marketinga (4 izvršitelja)

Vrsta zaposlenja: na određeno

Natječaj vrijedi: od 15.10. do 21.10.2015.

Tražena dokumentacija:

* Životopis i zamolba na hrvatskom i stranom jeziku napisan u EUROPASS-u (<https://europass.cedefop.europa.eu/hr/home>)
* Pismo preporuke (od profesora poslovnih komunikacija, informatike, stranog ili hrvatskog jezika ili voditelja izvannastavnih aktivnosti)
* Potvrde o završenim tečajevima ili drugim aktivnostima

Postupak prijave:

* Prijave predati u tajništvo SŠ Vela Luka, Ul.5 br. 9, 20270 Vela Luka
* Prijave moraju biti u omotnici (kuverti) s čitljivo ispisanom adresom primatelja i pošiljatelja
* Životopis i zamolba na stranom jeziku može se predati i kasnije od navedenog roka

Pravila natječaja:

* Prijave koje pristignu nakon 21.10.2015. neće se razmatrati, kao i nepotpune prijave
* Kandidati koji prođu prvi krug selekcije bit će pozvani na intervju putem e-maila ili mobilnog telefona.
* Kandidati koji prođu intervju bit će kontaktirani e-mailom te počinju raditi od 01.11.2015.

**Opis dužnosti, potrebne kvalifikacije i potrebna znanja, vještine i osobine za navedena radna mjesta:**

**DIREKTOR TVRTKE**

**Opis dužnosti:**

* Koordinacija rada svih odjela tvrtke u svrhu ostvarenja poslovnih ciljeva/organiziranje i vođenje poslovnih sastanaka/izradba i vođenje Power Point prezentacije i dr.

**Potrebne kvalifikacije:**

* Učenik/ca Srednje škole Vela Luka

**Potrebna znanja, vještine i osobine:**

* Aktivno poznavanje stranog jezika/informatička pismenost/korištenje MS Office aplikacija i interneta/dobre komunikacijske vještine/ ljubaznost u odnosu s ljudima/sposobnost delegiranja poslova/sposobnost rješavanja konflikata/samostalnost, odgovornost, kreativnost, pouzdanost
* **Poželjne osobine:** Marljivost, timski duh, entuzijazam, volja za učenjem, radno iskustvo

**REFERENT MARKETINŠKIH AKTIVNOSTI**

**Opis dužnosti:**

* Pomaganje voditelju odjela u organizaciji i provedbi istraživanja tržišta, izradbi Power Point pezentacije, sastavljanju ponude (na hrvatskom i engleskom jeziku), izradi zaštitnog znaka tvrtke i cjenika, izradbi promidžbenih materijala; pripremi i organizaciji sudjelovanja na sajmovima, izradbi i održavanju web stranice i facebook stranice tvrtke/organiziranje i bilježenje prisutnosti u medijima što uključuje i pisanje članaka za novine, radio emisije i sl.

**Potrebne kvalifikacije**:

* Učenik/ca Srednje škole Vela Luka

**Potrebna znanja, vještine i osobine**:Aktivno poznavanje stranog jezika/informatička pismenost/ korištenje MS Office aplikacija i internet/dobre komunikacijske vještine, ljubaznost u odnosu s ljudima/samostalnost, odgovornost, kreativnost, pouzdanost

* **Poželjne osobine:** Marljivost, timski duh, entuzijazam, volja za učenjem

**VODITELJ ODJELA NABAVE i FINANCIJA**

**Opis dužnosti:**

* Praćenje natječaja za donacije/predviđanje prihoda i rashoda/pisanje upita i narudžbe/praćenje prodaje oglasa/pisanje financijskog izvještaja

**Potrebne kvalifikacije:**

* Učenik Srednje škole Vela Luka

**Potrebna znanja, vještine i osobine:**

* Aktivno poznavanje stranog jezika/informatička pismenost/korištenje MS Office aplikacija i interneta/logično razmišljanje/samostalnost, odgovornost i pouzdanost
* **Poželjne osobine:** Marljivost, timski duh, entuzijazam, volja za učenjem